Document ID: 31988R1673

KOMISSION ASETUS (ETY) N:o 1673/88,
annettu 15 päivänä kesäkuuta 1988,
asetuksesta (ETY) N:o 2729/81 poikkeamisesta maito- ja maitotuotealalla kolmannessa maassa järjestettävän tarjouskilpailun yhteydessä ennalta vahvistettua tukea koskevien vakuuksien osalta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) N:o 1109/88(2), ja erityisesti sen 13 artiklan 3 kohdan ja 17 artiklan 4 kohdan,
sekä katsoo, että
maito- ja maitotuotealan tuonti- ja vientitodistusten järjestelmän ja tukien ennakkovahvistusjärjestelmän soveltamista koskevista yksityiskohtaisista erityissäännöistä 14 päivänä syyskuuta 1981 annettua komission asetusta (ETY) N:o 2729/81(3), sellaisena kuin se on viimeksi muutettuna asetuksella (ETY) N:o 222/88(4), on muutettu komission asetuksella (ETY) N:o 3034/82(5), jossa korvataan 15 artiklan 3 kohta ja säädetään määräajasta, jossa toimijan on ilmoitettava toimivaltaiselle toimielimelle tarjouskilpailun tulos; tämän määräajan noudattamatta jättämisestä rangaistiin erityisesti koko vakuuden menettämisellä; kyseinen 3 kohta on myöhemmin poistettu komission asetuksella (ETY) N:o 1994/84(6),
koko vakuuden menettäminen on suhteettoman ankara seuraamus tietyille toimijoille, jotka ovat rikkoneet mainitun 3 kohdan soveltamisaikana sen säännöksiä jättämällä tiedot ilmoittamatta määräajassa; tämän vuoksi olisi päätettävä, ettei tätä seuraamusta sovelleta toimijaan, jos tämän hakemuksen käsittely on kesken tämän asetuksen tullessa voimaan, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Jos asetuksen (ETY) N:o 2729/81, sellaisena kuin se on muutettuna asetuksella (ETY) N:o 3034/82, 15 artiklan 3 kohdan ensimmäisessä alakohdassa tarkoitettua määräaikaa ei noudateta, mainitun kohdan toisessa alakohdassa tarkoitettua vakuuden menettämistä koskevaa säännöstä ei sovelleta toimijan pyynnöstä niiden asioiden osalta, joiden käsittely on kesken tämän asetuksen tullessa voimaan.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 15 päivänä kesäkuuta 1988.

Labels: 3
11
17
5